
Številka: 06182-195/2026
Datum: 5. 6. 2026


POROČILO O REDNEM INŠPEKCIJSKEM PREGLEDU NAPRAVE, KI POVZROČA  INDUSTRIJSKE EMISIJE



Zavezanec: DUP1 d.o.o., Gregorčičeva ulica 1, 3000 Celje

Naprava / lokacija: Bioplinarna Dobrovnik, Dobrovnik 115c, 9223 Dobrovnik
                                 
Datum pregleda: 10. 2.2026 na lokaciji in dodatno 1. 4. 2026

Okoljevarstveno dovoljenje (OVD) številka: Okoljevarstveno dovoljenje št. 35407-26/2011-47 z dne 11.3.2013, Odločba o spremembi št. 35406-53/2015-3 z dne 1.9.2015, Odločba o spremembi št. 35406-70/2015-19 z dne 19.1.2017, Odločba o spremembi št. 35406-2/2018-7 z dne 8.3.2018, Odločba o spremembi št. 35406-44/2018-4 dne 6.12.2018 in Odločba o spremembi št. 35406-39/2020-8 z dne 2.12.2020, (vse v nadaljevanju OVD).

Usklajenost z OVD: Predmet pregleda so bile emisije v zrak, odpadne vode, ravnanje z odpadki in hrup iz dejavnosti.
· Zavezanka zagotavlja izvedbo predpisanih meritev emisij snovi v zrak in letno poročanje na Agencijo RS za okolje v zvezi s tem. Na viru emisij v zrak na odvodu iz treh mešalnih jam in eni kogeneraciji, ki je trenutno v uporabi, je zavezanka preko pooblaščenega izvajalca, v okviru obratovalnega monitoringa, v letu 2026 zagotovila izvedbo meritev emisij snovi v zrak, iz katerih izhaja, da so izmerjeni parametri na dveh biofiltrih na mešalnih jamah in delujoči kogeneraciji, presegali predpisano mejno vrednost, zato bo zavezanki izdana odločba za odpravo te nepravilnosti. 
· S komunalnimi odpadnimi vodami ravna zavezanka na predpisan način, zaradi ugotovljene nepravilnosti na silosih za skladiščenje silaže, pa je zavezanki izdana ureditvena odločba.  
· Ugotovljeno je bilo, da zavezanka prevzema odpadke na obdelavo v BP, za katere je pooblaščena po OVD, nepravilnosti glede samega načina obdelave ni bilo ugotoviti, zavezanka vodi evidence ravnanja z odpadki. V zvezi z odstranitvijo digestata - odpadka št. 19 06 06, ki se po zaključeni obdelavi v BP skladišči več kot eno, je v posebnem postopku zavezanki izdana odločba o predaji teh odpadkov pooblaščenemu prevzemniku, rok po odločbi še ni potekel.
· OVD predpisuje izvedbo občasnega ocenjevanja hrupa v okolju zaradi obratovanja BP enkrat v obdobju treh let preko izvajalca meritev, ki ima  pridobljeno pooblastilo Agencije RS za okolje. Zadnje meritve so bile opravljene 9. 2. 2026 ne izkazujejo čezmernega obremenjevanja okolja.

Zaključki / naslednje aktivnosti: Po preteku rokov iz inšpekcijskih odločb, bodo opravljeni kontrolni pregledi. Naslednji redni celostni pregled bo opravljen v skladu s planom Inšpektorata, izredni prej po potrebi.

